1. HRVATSKI JEZIK

**Veliko i malo formalno slovo K k** – sat usvajanja novog nastavnog sadržaja

* *Što vidiš na ovim slikama? Imenuj.*
* *Koji glas čuješ na početku riječi KAPA i KAPUT?*



Danas ćemo naučiti čitati i pisati veliko i malo tiskano slovo K.

Za početak, otvorite svoje početnice na 30. stranici i zamolite roditelje ili nekog od ukućana da Vam pročitaju brojalicu na vrhu 30. stranice.

* *U kojim ste sve riječima čuli glas K?*

Riješite sada 2. zadatak; imenujte što je na slikama, nabrojite glasove na prstiće kao što to radimo u školi te odredite gdje se glas K nalazi u riječima.

Sada je vrijeme da vidimo kako slovo K i izgleda.

Sad kada znate kako slovo K izgleda, riješite 3. zadatak u svojoj početnici.

A onda pogledajte smjer pisanja slova K k u 4. zadatku te prvo napišite slova prstićem u zraku ili na stolu, a onda krenite na pisanje slova K k u crtovlje u 4. zadatku.

Krenimo sada na čitanje riječi i rečenica. – 5. i 6. Zadatak

Nakon što ste pročitali rečenice u 6. zadatku, odgovorite na sljedeća pitanja:

* *Gdje je Janko?*
* *Što nema?*
* *Tko će mu donijeti kišobran?*
* *Što Janko osjeća prema djedu?*
* *Što ti osjećaš prema svome djedu?*
* *Kako to pokazuješ?*

Sada riješite i preostale zadatke u početnici (7., 8. i 9. zadatak)

**DOMAĆA ZADAĆA**: Radna bilježnica, 30. i 31. stranica